## Odluka Ustavnog suda Republike Hrvatske broj U-III-1882/2001 od 20. svibnja 2002.

### NN 65/2002 (5.6.2002.), Odluka Ustavnog suda Republike Hrvatske broj U-III-1882/2001 od 20. svibnja 2002.

# USTAVNI SUD REPUBLIKE HRVATSKE

if !supportEmptyParas endif

1124

if !supportEmptyParas endif

Ustavni sud Republike Hrvatske u Vijeću
šestorice za odlučiva­nje o ustavnim tužbama, u sastavu sudac Jasna Omejec,
predsjednik Vijeća, te suci Marijan Hra­njski, Mario Kos, Ivan Mrko­njić,
Emilija Rajić i Vice Vukojević, članovi Vijeća, odlučujući u povodu ustavne
tužbe D. R., zastupanog od Zajedničkog odvjetničkog ureda A. S. i R. Z. iz O.,
na sjednici Vijeća održanoj dana 20. svib­nja 2002. godine, jednoglasno je
donio

## ODLUKU

I. Ustavna tužba se usvaja.

II. Ukida se točka 1. izreke presude
Županijskog suda u O., broj: Gž-2224/01-2 od 26. srp­nja 2001. godine, i točka
2. izreke presude Općinskog suda u B. M., broj: P-371/01-6 od 28. lip­nja 2001.
godine.

III. Predmet se, u ukinutom dijelu, vraća
Općinskom sudu u B. M. na ponovno odlučiva­nje.

IV. Ova odluka objavit će se u »Narodnim
novinama«.

Obrazlože­nje

1.
Podnosite­lj je podnio ustavnu tužbu protiv presude Županijskog suda u O.,
broj: Gž-2224/01-2 od 26. srp­nja 2001. godine, kojom je u točki 1. izreke
odbijena ­nje­gova žalba i potvrđena u odbijajućem dijelu presuda Općinskog
suda u B. M., broj: P-371/01-6 od 28. lip­nja 2001., godine, dok je u točki 2.
izreke, u nepobijanom dosuđujućem dijelu, prvostupa­njska presuda ostala neiz­mi­je­njena.

Točkom
1. izreke navedene presude Općinskog suda u B. M., usvojena je tužba podnosite­lja
u dijelu kojim je isti zatražio utvrđenje obveze »B.« d. d. D. (u da­lj­njem
tekstu: tuženi) da podnosite­lju na ime neisplaćenih plaća (za vrijeme od pos­ljed­njih
10 mjeseci rada prije otkaza, izrečenog 11. kolovoza 1998. godine) isplati
ukupan iznos od 2.520,00 kuna sa zakonskim zateznim kamatama od izrica­nja
otkaza do plateža. Ujedno, točkom 2. izreke iste prvostupa­njske presude,
odbijen je dio tužbenog zahtjeva podnosite­lja kojim je zatražio da mu tuženi s
naslova otpremnine isplati iznos od 34.500,00 kuna sa zakonskim zateznim
kamatama od otkaza rada do isplate.

2.
Ustavnom tužbom podnosite­lj ponav­lja či­njenične navode utvrđene u postupcima
koji su prethodili postupku pred ovim Sudom.

U
bitnome ističe da su sudovi, ne priznajući pravo podnosite­lju na isplatu
otpremnine, pogrešno primijenili odredbu članka 118. Zakona o (»Narodne
novine«, broj 38/95, 54/95, 65/95 i 17/01, u da­lj­njem tekstu: Zakon).
Osporenom presudom Županijskog suda u Osijeku, slijedom pogrešnog tumače­nja i
primjene mjerodavnog materijalnog prava, nalazi povrijeđenima prava iz članka
26., članka 55. stavka 1. i članka 117. stavka 3. Ustava Republike Hrvatske.

*Ustavna
tužba je osnovana.*

3.
Odredbom članka 129. stavka 1. Zakona o radu propisano je da, ako se statusnim
promjenama ili pravnim poslom na novog poslodavca prenese poduzeće ili dio
poduzeća (pogon), na novog poslodavca prenose se i svi ugovori o radu radnika
koji rade u poduzeću ili dijelu poduzeća koji je predmet prenoše­nja.

Stavkom
3. članka 129. Zakona propisano je da poslodavac, na koje­g se prenose ugovori
o radu, na način propisan stavkom 1. tog članka, preuzima s danom prenoše­nja
ugovora o radu, u neizmije­njenom obliku i opse­gu, sva prava i obveze iz
prenesenih ugovora o radu.

Odredbom
članka 118. istog Zakona propisano je da zaposlenik, koji je stranka ugovora o
radu, sklop­ljenog na neodređeno vrijeme, a kojem poslodavac otkazuje nakon
dvije godine neprekidnog rada, osim ako se otkazuje iz razloga uvjetovanih
ponaša­njem zaposlenika, ima pravo na otpremninu u iznosu koji se određuje s
obzirom na dužinu prethodnog neprekinutog traja­nja radnog odnosa s tim
poslodavcem.

4.
Za potrebe ustavnosudskog postupka, Sud je zatražio pred­met Općinskog suda u
B. M. broj: P-371/00, iz koje­ga je razvidno da je podnosite­lj u vremenu od 1.
siječ­nja 1990. godine do 11. kolovoza 1998. godine bio u radnom odnosu kod
»B.« PIK Društveno poduzeće p.o. D., Pogon »R.« B. M.

Također,
iz spisa predmeta razvidno je da je Uprava »B.« d. d. D., u smislu članka 40.
svog Statuta, na sjednici održanoj dana 16. lip­nja 1997. godine, donijela zak­ljučak
kojim se, točkom 1. u prijelaznom razdob­lju do okvirno 1. kolovoza 1997.
godine – odnosno do donoše­nja sistematizacije radnih mjesta u »B.« d.d. D. i
sklapa­nja ugovora o radu, imenuju koordinatori Uprave za pogone i sektore, a
koji su, u smislu točke 2. istog Zak­ljučka, bili obvezatni, sukladno naputcima
i prema nalozima Uprave »B.« d.d. D., obav­ljati potrebne kontakte i osigurati
funkcionira­nje i rad pogona sektora UNTAES područja u prijelaznom razdob­lju.

Između
ostalog, taj zak­ljučak odnosio se i na Pogon »R.« B. M., Društveno poduzeće
čiji je zaposlenik bio podnosite­lj.

5.
Stajalište je Suda da je pogrešno utvrđe­nje nižestupa­njskih sudova da u konkretnom
slučaju nisu ispu­njene pretpostavke za primjenu odredbe članka 118. Zakona o
radu.

Naprotiv,
u slučaju podnosite­lja upravo se radi o situaciji u kojoj se pripaja­njem
promijenila osoba poslodavca (u smislu odredbe članka 129. Zakona o radu), čime
su i sva prava i obveze iz prenesenih ugovora o radu zaposlenika (između inih i
pravo na isplatu otpremnine uz uvjete propisane odredbom članka 118. istog
Zakona) preneseni na novog poslodavca.

Budući
da je Županijski sud u O., odlučujući o žalbi podnosite­lja u cijelosti
prihvatio pogrešno pravno tumače­nje suda prvog stup­nja, ovaj Sud nalazi da je
osporenom presudom podnosite­lju povrijeđeno pravo jednakosti sviju pred
zakonom, zajamčeno odredbom članka 14. stavka 2. Ustava Republike Hrvatske.

7.
Shodno istaknutom, osporenu presudu Sud smatra donesenom pogrešnom primjenom
odredbe članka 118. Zakona o radu pa je, u smislu članaka 73. i 76. Ustavnog
zakona o Ustavnom sudu Republike Hrvatske (»Narodne novine«, broj 49/02 –
pročišćeni tekst), odlučio kao u izreci.

Odluka
o objavi (točka IV. izreke) teme­lji se na odredbi članka 29. Ustavnog zakona o
Ustavnom sudu Republike Hrvat­ske.

Broj: U-III-1882/2001
Zagreb, 20. svib­nja 2002.

USTAVNI SUD REPUBLIKE HRVATSKE

Predsjednik Vijeća
**dr. sc. Jasna Omejec,** v. r.

Odluka, NN 65/2002-1124